NAT'S DINER & BAR GRATIS PARKERING
En til, Nat.
Hallo, du. Mine øjne sidder heroppe.
Så bunder vi.
Hvordan er suppen?
Den er nok kold.
I det mindste er saltkiksene stadig tiptop.
Er din kone døende?
- Hvad? - Eller er hun allerede død?
- Er det derfor, du sidder her og drikker? - Jeg vil bare have fred og ro.
Det er da godt nyt om konen.
Familien. En mands største skat.
Er dit hus brændt ned?
Hør her, makker, jeg har problemer nok.
Du skal ikke komme her og give mig flere, okay?
Vent, nu forstår jeg. Du er bare en god mand.
Du har knoklet for at give familien det, de fortjener, og nu drukner du i gæld.
De har alt det nyeste, ubrugelige skidt, og du har mavesår og hæmorider.
Ikke halsbrand, som hvis du havde drukket benzin og tændt en cigar,
der gjorde det umuligt at sove, men hvem har også brug for søvn?
De gav dit job gennem 30 år til en svævende blikdåse
sammen med din værdighed. Ingen overraskelse, ingen skam.
Men du sidder her og dagdrømmer om dit livs flugt lige lukt ned fra en bro.
At du ikke har slået mig endnu betyder, at du har håb nok tilbage
om at høre det ene ord, der vil redde dit liv.
Bliver du tit slået?
Hver gang jeg tager fejl. Men det er længe siden.
Du glemte, at jeg har en datter, der ikke tager telefonen, når jeg ringer.
- Har du et magisk ord, der kan fikse det? - Først vil jeg vise dig noget.
- Hvad er det? - Den er fra Stilhedens Hav.
Det ligger 391.000 km over os på Månens forside.
Min søn valgte den til mig. Den er min højst skattede ejendel.
Wow.
Der kan du bare se. Du sagde det selv.
- Hvad? - "Wow."
Det er det ene ord, ingen af os kan leve uden.
Jeg kan love dig, og hundredvis af glade mennesker vil bekræfte, at du vil sige:
BRIGHTSIDE MÅNEDOMICILER SELV DU KAN BO PÅ MÅNEN!
"Wow, hvor jeg elsker at bo på Månen."
- Endnu en ting, jeg ikke har råd til. - Hvor så du et prisskilt?
Jeg er ikke dum, makker.
Nej, du er bare så nedslået, at du tror, at alt det gode er uden for rækkevidde.
Hallo, du. Mine øjne sidder heroppe.
- Er det den her med poolen? Eller... - Jeg bor i samme model.
Den er stor nok til, at du kan invitere svigermor
og ikke se hende i dagevis.
Bor du i den?
Ja. Min familie og jeg bor i en C-enhed.
Wow.
Jeg tager den med hjem og tænker over det.
- Nå ja. For og imod. - Netop.
Ved du, hvem der vejer for og imod? Metalklumper som hende der.
Og derfor vil hun aldrig forelske sig, køre for hurtigt eller få børn,
eller nogle af de andre skøre ting, der gør livet prisen værd.
Hun er fanget i samme dag hver dag, mens fjolser som du og jeg
kan drømme om en bedre morgendag.
Pis, du smiler.
- Ved du godt det? - Jøsses. Det er for skørt.
Hvordan føles det at være levende? Lad ikke chancen glide dig af hænde nu.
- Hvad er det? - Det, vi taler om.
Nul udbetaling, 150 om måneden. Klar til underskrift.
Hvis du vågner i morgen og fortryder, river vi den over. Der er faktisk en hage.
Du skal love mig, at du ringer til din datter.
Fortæl hende, at livet er for kort, og at du elsker hende.
Og at hendes værelse står klar, når hun vil flyve op og se sin far.
Okay.
Godmorgen, ven.
Goddag, nabo.
Hav en skøn, smilende dag.
- Godt, skat. Vi ses i aften. - Farvel, skat.
Goddag. Jeg bringer smil ud.
Sikke en rar fugl.
Mit næste stop.
Ups. Jer først.
Goddag. Jeg bringer smil ud.
Ingen herinde er ikke drømmere. Har jeg ret?
Ikke i en verden som denne, hvor man kan få alt.
BRIGTSIDE MÅNEDOMICILER
Og det er det, jeg ønsker for jer og jeres familier.
At I vågner og ser Jorden stå op... ...ud af jeres vindue.
Jeres koner står i månehaven.
Jeres sønner spiller baseball i vægtløs tilstand.
Det er den drøm, I alle har fortjent. Helt ærligt.
Hvorfor skal de rige og berømte have vores Måne helt for sig selv? Næ nej.
I Brightside kan almindelige mennesker starte forfra, slappe af, gå på pension.
Så ejer I endelig noget, jeres børn vil takke jer for.
Så tænk lige over det et øjeblik.
Tag en snak med vores dygtige salgsfolk
og begynd at udleve jeres lyse fremtid allerede i dag.
UDLEV DIN LYSERE FREMTID I DAG!
Godt. Tak, fordi I lyttede. Tak.
- Sikke du kan, Jack. - Jeg vil få kramper af alle de håndtryk.
- Jeg var nok den, der nød din tale mest. - Godt. Okay.
Ed, du tager de nybagte forældre. Mind dem om, livet stadig kan være sjovt.
Lette penge. Babyer elsker mig.
Herb, du tager bedsteforældrene. Golf, golf og ingen skatter.
- Forstået, forstået, forstået. - Vi skal have fuldt hus her.
Jeg kan få underskrifter her, selv med væskende forkølelsessår.
Jeg laver en fremragende salgspræstation.
- Det sagde jeg lige. - Venner. Husk, vi ikke kun sælger.
- Vi forandrer liv. - Forstået.
Den herre og hans datter er klar. Tag dig af dem. Opgraderinger, fordele...
Jeg plejer at spørge hovedkvarteret.
Shirl, vi tjener så mange penge i aften, at vi har råd til at være gode mennesker.
Mr. Jack Billings, tak. Mr. Jack Billings.
- Pis. - Hvad?
Det er fra Månen. Stan Jenkins. Han vil have os til Vistaville i morgen.
Så er han en idiot. Der er gode penge her, og den tur tager hele natten.
Rolig, Shirl. Han byggede firmaet op fra bunden.
Og nu sidder han på Månen og tror, at han kender stedet bedre end os.
Ja, så er han måske også en idiot.
Men har folk i Vistaville ikke også fortjent at udleve deres drømme?
Suser ud til anden og efterlader bolde...
Jeg har tænkt over det, du sagde, Ed.
Angående det med at flytte derop. Der kan være dejligt på Månen.
Ikke for din mand.
Så får alle som fortjent.
Nej. Virkelig?
Jaså? Kom bare an, Vistaville, for min skat og jeg...
...skal til Månen. Virkelig?
Har du holdt salgsmøde i Vistaville? Jeg kunne godt bruge nogle tip.
Ja, men det er mange... Det er en evighed siden.
Du lyder næsten bekymret, Jack.
...fører med syv point. Hold da op, jeg troede, at det var slut.
Ja. Kom nu, kom nu.
Hvad vil denne morskab koste dig?
Midt imellem. Man antager aldrig, at man taber.
Den blev grebet, og han er ude.
- Nej! - Ude!
I skeløjede, tumpede spaghetti-slappe bumser!
Var det din store plan om at få os derop?
VELKOMMEN TIL VISTAVILLE
Jeg har bare familie der.
Fedt. Familie er en fantastisk kilde til inspiration. Og motivation.
Jeg har vist fortalt, at Betty venter sig.
Tvillinger. Man siger, at det er 2,5 gang så dyrt.
ALT OPTAGET
Jeg har arbejdet for Brightside i to måneder.
- Næsten ni uger. - Ja. Vi er her nu, Herb.
- Nå ja. Perfekt. - Gå du bare ind. Jeg har et ærinde.
Uanset hvad det er, vil jeg gerne hjælpe.
Begynd hellere at stemme dørklokker og fylde salen op.
Det kan jeg. Selvfølgelig.
Det gør jeg. Tak.
Godmorgen, gæst. Skal jeg tage taskerne?
ETERNAL SPRINGS PLEJEHJEM
Du vinder igen.
- Åh, mor. - Jacky! Kom her.
Du skrev, at du var døende. Helt ærligt.
Det ville du ønske.
- Nej, nej, nej. - En skønne dag passer det.
Og så vil du fortryde hvert øjeblik, du lod mig bo i denne gulag.
Jeg har haft travlt som regionschef i et nyt firma. Det har jeg vist fortalt.
Pyt med det, Jacky. Intet betyder noget. Alt er så trist.
Jeg ved det, men uanset hvad, så klarer vi den altid, ikke?
Ikke denne gang.
Det er Marie, Jack. Din Marie. Hun er på hospitalet.
Hun blev kørt ned udenfor sit hus af en varevogn med de pokkers fugle.
Og stakkels Joey.
Din lille drengs mor ligger i koma. Hvordan kan nogen holde det ud?
Ja, jeg ved det.
Hvad ved du?
Jeg ved det ikke. Han er jo... Han er næsten 20.
Han ville ikke genkende mig.
Mig kan du ikke rende om hjørner med. Jeg kan se, at du er sønderknust.
Mor, hun har ikke været min Marie i 18 år.
Ja, alle ville ønske, det var gået bedre. Men alle er kommet videre. På nær dig.
Det er ikke for sent. Besøg dem.
De har ikke brug for, at jeg ødelægger mere for dem.
Du er godt nok god til at snakke dig ud af alt svært her i livet!
Jeg er da her, er jeg ikke?
Hvordan er det nye værelse? Det er da en skøn udsigt over haven.
Du var ligesådan med din far.
Jeg har folk, jeg skal møde. Jeg smutter.
Gå ikke endnu, Jacky. Fem minutter mere.
Elsker dig, mor. Næste gang, okay?
Besøg dem! Din dreng har brug for dig.
Tre, to, en, og den er i luften.
Mod en ny begyndelse hinsides stjernerne. Månen, alle drømmes moder.
Engang Jordens vigtigste ressource. Siden de allerrigestes legeplads.
Men nu, takket være den visionære iværksætter mr. Stanley Jenkins,
og Brightside Corporation,
er den vært for det månebaserede samfund, vi alle fortjener.
Vores udvalg af fuldt møblerede
og prisstærke enheder passer til et familiebudget.
Godmorgen, knægt. Stort salgsmøde i aften.
Hvor der er hjerterum, er der ingen problemer.
Her er der plads til frihed og til at være dit bedste jeg.
Her kan du leve, elske og grine
og efterlade stress og jag i gårsdagens verden.
"KOM OP TIL BRIGHTSIDE!"
Så slut jer til Buck Manzell,
stjernen i tv's Rumsheriffen,
og resten af vores eksklusive klub af modige pionerer og lykkelige familier.
Begynd at udleve din fremtids lysere liv i dag.
MÅNELINK
Jacky-dreng, kan du høre mig?
Sidder du stadig fast i rotteræset for at komme til Månen?
Du går fint igennem, Buck!
Det er ham fra Rumsheriffen, Leann. Det er ham!
Tænk, hvis han kom for at låne sukker.
Lad mig fortælle disse gode mennesker, at så sandt som det er sagt,
er livet heroppe fyldt med iste og bekvemmeligheder.
Ingen slips og ingen skatter.
Ingen myg og ingen trafikpropper.
Så hvem er det pokkers geni nu, Jack?
Der gav du os ren besked. Tak, fordi du var med.
Og glem nu ikke, at den eneste sherif blandt stjernerne her er mig.
I hørte det jo direkte fra Buck, så jeg vil ikke
spilde jeres tid med at gentage det.
Men, når jeg tænker på Brightside og min kone, der står ude i månehaven,
og mine sønner, der spiller baseball i vægtløs tilstand...
Så...
Min smukke familie...
Forklar mig noget.
Vi har mirakler ved vores fingerspidser.
Vi flyver ud i rummet, splitter atomer og har robotter, der går ud med skraldet.
Hvorfor...
...venter vi alle sammen stadig på at udleve vores drømme?
Det... har vi en teknisk betegnelse for i min branche. Det er en lortesituation.
Vores bedste dage er snart bag os.
Og det håb, der holder os i gang,
er ved at være tyndslidt.
Nogle af os mister dem, vi elsker.
Og lige pludselig...
...når som helst, er det blevet for sent.
Væk for evigt.
Fordi for hver dag, vi ikke lever i nuet...
...i dette øjeblik, venter vi bare på at dø.
Ét tomt løfte ad gangen.
Og jeg vil sgu ikke vente længere.
Det bør I heller ikke.
Det er nu, det sker...
...og fortrydelse er værre end døden.
Der er meget, de ikke har hørt endnu.
Kan vi blive enige om, at håbløshed ikke er en sællert?
Tak, fordi I kom, folkens.
Tillykke, Joey, med dit nye hjem blandt stjernerne.
Tak, Herb.
For at være helt ærlig så sker det her på et ret godt tidspunkt.
Og den tale...
Jeg følte, at han talte direkte til mig.
Nå, men tak endnu en gang.
Du ligner en mand, der holder af sin privatsfære.
Se lige Kepler-krateret. Store grunde, dyb stilhed, smukke udsigter.
Hvad med alle rumvæsenerne?
Nu vil jeg jo ikke gøre mig klog, men den slags findes altså ikke.
Siger du.
Du kender ikke mig, men jeg kender dig. Vi har en fælles bekendt.
Og han siger, at du har tabt lidt for mange spil.
Vent, vent, vent...
Hvad tror du, jeg laver her, udover at skaffe penge til ham?
Værsgo. Her.
Kom tilbage i morgen tidlig. Så har jeg helt sikkert flere.
Okay?
Sygeplejerske Grayton til den holografiske operationsstue.
Mr. Billings?
Jeg købte et hus i D-enheden i dag. Til salgsmødet.
Takket være dig. Joey Shorter.
Hej, knægt. Rart at møde dig. Jeg må være på den forkerte etage.
Ja, på denne etage ligger alle de grelle tilfælde.
- Åh. Er det din mor derinde? - Ja.
- Det gør mig ondt. - Det er okay.
- Bare jeg vidste, hvad jeg skulle sige. - Det, du sagde i morges,
gjorde en kæmpe forskel, mr. Billings.
Jeg har ikke tilladt mig selv at se frem til noget siden det her.
Det betyder alverden at høre dig sige det, knægt.
- Må jeg fortælle dig noget, Joey? - Ja.
Jeg opgraderer dig til en lækrere enhed. Jeg betaler.
- Hvis din far eller kæreste vil komme op... - Det er fantastisk.
Jeg mener, jeg har hverken kæreste eller far, men...
Du klarer dig flot uden.
Og din mor er heldig at have dig.
Tak.
"Tillykke. En fantastisk ny verden venter.
Velkommen til Brightside Månedomiciler..."
Endnu en af de gode.
Hvis nogen fortæller dig, at skyllemekanismen i mændenes pissoir
er uheldssikret, så er vedkommende en løgner.
Knappen, man bare trykker på?
Morsomt, Shirley. Jeg kan måske aldrig trykke din hånd igen.
Godt, du ikke solgte noget i dag.
Åh, Herb. På en måde er dit ene salg mere trist end mit manglende salg.
Teknisk set er mit bedre.
Klap i, Herb. Det er det virkelig triste ved,
at Jack har røvrendt os og efterladt os i det her hul. Den interne strid.
Bebrejd ikke Jack, at du fik tæv af et pissoir, hvis du da fastholder det.
Det var skam pissoiret. Og hvorfor stoppe ved Jack?
Det gælder alle chefer, der sparker nedad og rammer de loyale tropper.
Ligesom skide Stan Jenkins, der sidder oppe på Månen.
Mange tak, Stan. Han aner ikke, at vi eksisterer,
og da slet ikke, at vi sveder, bløder og mangler penge,
og bliver fucking forkrøblede på uretfærdig vis.
Hvis Jack virkelig er rejst, har vi så stadig et job?
Ja, indtil nogen siger det modsatte.
For jeg må give Betty besked, hvis jeg er arbejdsløs.
Drop nu jeres hysteri. Jack kommer tilbage.
Det giver jeg dig sgu fem til en på.
Der må være en virkelig god grund til, at Jack har efterladt os her.
Og selv om han så oprevet ud, ville han have sagt det, hvis han var det,
for vores team er som en familie, på nær på arbejdet.
Så alt er nok i orden.
- Tak, Herb. Nu har jeg det meget bedre. - Godt.
Ja, kom ind.
Jeg gør dit ophold mere behageligt.
Vent.
Hav en dejlig aften.
Goddag, gæst. Kan jeg hjælpe dig med transport?
Mr. Billings?
- Mr. Billings. - Jeg har desværre ikke tid.
Jeg vil ikke forstyrre, men jeg tror, at der er sket en fejl i min ansøgning.
Jeg fik det her i morges fra Månen.
Jeg må være blevet afvist eller noget.
Åh, ja. De... Det er de økonomifyre. De er ikke engang halvt menneskelige.
Kan jeg tale med dem? De har givet mig for mange penge tilbage.
Tænk ikke på det. Dem kan du hygge dig med.
Jeg vil ikke have dem tilbage. Jeg har intet hernede.
Okay, okay, knægt. Øh...
Dine problemer flytter bare med dig derop.
- Det ved du ikke. - Jo. Bedre end nogen anden.
Jeg ønsker, at mine kunder er glade, ikke at de snyder sig selv.
Så du annullerede salget. Ikke?
Du...
Du sagde, jeg skulle tage styringen, men du kender mit liv bedre, ikke?
Du er fuld af lort.
Flot, knægt. Godt gjort.
Rend mig.
Det var det eneste, jeg kunne se frem til.
Der findes jo andre ting, ved du.
Du er en god knægt. Du er ikke bange for at forsvare dig selv.
Og du tænker hurtigt.
- Du kan drive det vidt. - Ja. Ih, tak.
Jeg ved, hvad jeg så. Jeg ville starte med at give dig 10%.
Man kurerer ikke sygdomme eller stopper krige,
men af og til kan det at give folk nye drømme
gøre hele forskellen, og du er god til det.
- Jeg kan lære dig nogle tricks undervejs. - Lyver du for mig igen?
Undskyld.
Det her er et ærligt forslag: Kom og arbejd for mig.
Så vil du snart have gang i så mange ting hernede,
at du glemmer alt om at flygte til Månen.
Jeg har intet...
...pænt tøj.
Så må vi finde et jakkesæt til dig.
Godt. Hop ind.
Så er det nu. Vi skal forandre folks liv.
- Er det... - Ja. Joey.
Han bliver en imponerende, ung mand.
Hold da op, Jack.
Han er smuk. Ligesom dig.
Tak, fordi du pressede mig. Han havde brug for nogen.
Det er bedre end en drøm.
Jeg elsker dig, mor.
Det er jo sheriffen! Er jeg i knibe?
Jeg elsker livet, Jack. Jeg lever i Brightside, takket være dig.
Det er mig, der takker, Buck. Det betyder alt at gøre kunderne glade.
Jøsses, Jack. Du har vel ikke været udenfor uden dragt og hjelm?
Bare rolig. Der er en stor kuppel, der dækker området, så vi er i sikkerhed.
Nå. Ja.
Jeg glemmer af og til, at I har tænkt på alt.
Men vi kunne ikke have gjort noget af det uden dig.
Jeg tager ned til Jorden igen.
Du rejser ikke, før du har hilst på mr. Jenkins.
Nej da.
Vi ses, sherif. Jeg overlader galaksen til dig.
Venner! Hej. Det her er Joey Shorter.
Eddie, Herb, Joey Shorter, Shirley Stedman.
Stilhedens Hav.
Tekster af: Mille Dyre Egegaard